**Referat fra Beboer - pårørenderådsmøde, d.11/5-22, Skovstjernen/Ålunden.**

Tilstede: Helle (pårørende), Anni (pårørende), Preben (pårørende), Bo (souschef Socialområdet + kst. afdelingsleder Område Grenå), Louise (kst. afdelingsleder Skovstjernen). Fra kl. 17.30- 18.15: Lise (konsulent Socialområdet). Fra kl.19- 19.30: Kaj (beboer), Niels (beboer), Per (beboer), christina (beboer).

**EVT.:**

**Hvordan går det med pårørenderåd ift. vedtægter**:

Vi starter med punktet Evt., da Lise deltager i første del af mødet.

Lise har nogle spørgsmål til pårørenderådet, fra Voksen/Pleje-udvalget, vedr. hvordan det går med pårørenderåd ift. vedtægter.

Pårørende fortæller, at det er rart med adskillelse i pårørenderåd og beboerråd. Dette grundet, at de har erfaringer med, at beboere kan have vanskeligheder med forståelse af emner/begreber på dagsordenen, så misforståelser kan opstå.

Pårørende oplever, at et møde i hvert kvartal er passende. De oplever også, at der kan indkaldes ekstraordinært, hvis der er noget særligt, der skal orienteres om, eller fylder.

Lise spørger til pårørendes oplevelse af inddragelse:

Oplevelsen er, at de er inddraget ift. dagsordenen, da de bringer punkter på. Herved opleves indflydelse, og pårørenderådsmedlemmer kan bringe punkter på, fra andre pårørende. Ligeledes kommer referatet ud, så alle har mulighed for at følge punkterne, samt opfølgninger.

Pårørende oplever en lydhør ledelse, samt en god dialog.

Lise spørger herefter om noget kunne være anderledes/bedre:

Pårørende oplever, at det er vanskeligt at repræsentere Ålunden, da kendskabet er småt, når alle pårørenderådsrepræsentanter er fra skovstjernen. P.t. ønsker ingen pårørende, til beboere fra Ålunden, deltagelse.

Udfordringen, for pårørende, opleves ellers meget ift. personaleudskiftningen, der ofte er høj på botilbud.

Lise spørger til sidst ind til dialogen med Voksen/Plejeudvalget:

Pårørende oplever dialogen som god.

Dialogmøder med VPU og handicapråd opleves som konstruktive.

**Nyt fra ledelsen:**

Ny afdelingsleder:

Bo informerer om, at der er ansat en ny afdelingsleder, Pernille Frisch, til Skovstjernen, fra d.1/6. Pernille har mange års erfaring med ledelse på plejehjem. Pernille er oprindeligt uddannet plejehjemsassistent, og har diplom i ledelse, samt en master i offentlig ledelse.

Omorganisering:

Bo informerer om, at der er behov for en stabilisering af ledelsen, så krav kan håndteres. Skovstjernen er et stort ledelsesområde, og derfor ønskes der en omorganisering, så Skovstjernen har 2 afdelingsledere.

Pårørende giver udtryk for, at det også er

Sundhedsfaglig opnormering:

Der er nu ansat en social-og sundhedsassistent i hvert hus, hvilket skal sikre, at de sundhedsfaglige opgaver ift. beboere fungere. De sundhedsfaglige er, udover deres ansættelse i husene, også sammen i et Team, hvor de har sundhedsfaglige fællesmøder. Der er en sundhedsfaglig koordinator, Pia. Koordinatorleddet sikrer, at alle opgaver håndteres.

**Opfølgning på punkter fra sidste møde:**

Specialtandlæge:

Pia, sundhedsfagligkoordinator, har møde med tandlæge d.24/5. Planen er, at der efter koordineringsmødet, skal være undervisning ca. 14 dage efter. Der vil være 2 undervisningsdage tirsdag og onsdag (husenes dage til teammøder), så alle faste personaler får undervisning.

Spa, loftlift:

Der er bestilt loftlift, men der er forsinkelse på levering.

Lige så snart, at vi modtager loftliften, så opsættes den, så alle har mulighed for spabad.

Nyhedsbrev:

Nyhedsbrevet har der desværre været lidt misforståelser omkring, så derfor er det forsinket. Bo sender det ud snarest.

Mødetid på Nærheden, onsdag morgen:

Pårørende og personale ønsker, at morgenafhentning kan være ensartet alle dage, så frustration ikke opleves ved borgeren. Den senere afhentning om onsdagen kan være vanskelig at forstå, for nogle borgere, da der opleves brud på vanlig struktur.

Der er forslag om, at Nærhedens mødeaktivitet flyttes til om eftermiddagen. Dette forslag har været oppe før, men p.t. er Nærheden uden afdelingsleder, så derfor er beslutning ikke endeligt vedtaget. Bo vil dog tage ønsket med videre, så der kan træffes en afgørelse.

Kommunikation, Skovstjernen/Nærheden:

Vi når ikke punktet, så det udsættes til næste møde.

Er der forhold, der bør drøftes inden, så skriv gerne til Louise, Teamkoordinatorer eller kontaktpersoner.

**Grundlovsfest:**

Beboere deltager i dette punkt.

Grundlovsfesten er d. 1/6 - 22.

Preben orienterer om, at indbydelsen helst skal ud som PDF-fil, da den ellers kan være vanskelig, for nogle, at åbne.

Preben gennemgår de aftaler, der er indgået, samt er i indbydelse.

Kaj, Per, Christina og Niels giver udtryk for, at de glæder sig til festen, og det arrangerede (mad, musik og aktiviteter).

Der er beboerforslag, til andre eller kommende fester, der går på:

Bar, hvor der skal være bartender (beboer vil gerne have den tjans).

Indsamling til Ukraine i form af en aktivitet.

Der er enighed om, at det er fine forslag til andre eller kommende fester.

**Dialogmøde med VPU:**

Næste dialogmøde med VPU er d.24/10 - 22, kl. 16.30.

Referent: Louise.